દ્વારકા– ગુજરાત વિધાનસભાની ચૂંટણી અગાઉ રાહુલ ગાંધી આજથી ત્રણ દિવસ ગુજરાતના પ્રવાસે આવ્યા છે. દ્વારકાધીશના દર્શન કરીને તેમણે નવસર્જન યાત્રા શરૂ કરી હતી. નવસર્જન યાત્રા દરમિયાન ગામેગામના લોકો રાહુલ ગાંધીને મળવા અને સ્વાગત કરવા મોટી સંખ્યામાં ઉમટી પડ્યાં હતાં. જાહેરસભામાં રાહુલ ગાંધીએ વડાપ્રધાન નરેન્દ્ર મોદી પર આકરા પ્રહાર કર્યાં હતાં. જીએસટી અને નોટબંધી આ બે મુદ્દે મોદીની ઝાટકણી કાઢી હતી.